b'\n_START_ARTICLE_\nAtypus affinis\n_START_SECTION_\nDescriere\n_START_PARAGRAPH_\nProsoma are o culoare neagr\xc4\x83 brunie, iar opistosoma este maronie. Masculul este mai mic \xc8\x99i mai \xc3\xaenchis la culoare. Lungimea masculului este de aproximativ 7 - 9mm, \xc3\xaen timp ce femela este mai mare, de 10 - 15mm. Acest\xc4\x83 specie arat\xc4\x83 la fel ca Atypus piceus, dar juvenilii sunt de nuan\xc8\x9be mai deschise \xc8\x99i organele filiere au pete de culoare mai deschise. Glanda veninoas\xc4\x83 se afl\xc4\x83 \xc3\xaen \xc3\xaentregime \xc3\xaen cadrul chelicerelor. Col\xc8\x9bii chelicerelor sunt orienta\xc8\x9bi \xc3\xaen jos.\n_START_SECTION_\nModul de via\xc8\x9b\xc4\x83\n_START_PARAGRAPH_\nAcest p\xc4\x83ianjen construie\xc8\x99te un tub de m\xc4\x83tase, care este ascuns par\xc8\x9bial \xc3\xaen p\xc4\x83m\xc3\xa2nt. Partea aerian\xc4\x83 este camuflat\xc4\x83 cu particule de sol, de frunze etc. P\xc4\x83ianjenul a\xc8\x99teapt\xc4\x83 prada s\xc4\x83 se apropie sua s\xc4\x83 ating\xc4\x83 tubul. Apoi, el atac\xc4\x83 victima prin pere\xc8\x9bii tubului \xc8\x99i o trage \xc3\xaen interior. Dup\xc4\x83 mas\xc4\x83, resturile sunt aruncate afar\xc4\x83, iar gaura reparat\xc4\x83. Toat\xc4\x83 via\xc8\x9b\xc4\x83 \xc8\x99i-o petrec \xc3\xaen tub, doar masculii \xc3\xael p\xc4\x83r\xc4\x83sesc \xc3\xaen timpul \xc3\xaemperecherii.\n_START_SECTION_\nReproducere\n_START_PARAGRAPH_\nAtypus affinis devine matur sexual la aproximativ 4 ani. \xc3\x8emperecherea are loc toamna, \xc3\xaen tubul femelei. Masculul atinge u\xc8\x99or tubul femelei, dac\xc4\x83 ea este receptiv\xc4\x83 el intr\xc4\x83. Ei tr\xc4\x83iesc \xc3\xaempreun\xc4\x83 p\xc3\xa2n\xc4\x83 la moartea mascului, la scurt timp dup\xc4\x83 acuplare. Femela depune ponta suspendat\xc4\x83 \xc3\xaen interiorul tubului. Juvenilii eclozeaz\xc4\x83 vara, \xc3\xaens\xc4\x83 p\xc4\x83r\xc4\x83sesc cuibul mamei anul urm\xc4\x83tor.\n_START_SECTION_\nR\xc4\x83sp\xc3\xa2ndire\n_START_PARAGRAPH_\nAcesta populeaz\xc4\x83 p\xc4\x83\xc8\x99unile, solurile nisipoase sau calcaroase. Deseori este \xc3\xaent\xc3\xa2lnit \xc3\xaen p\xc4\x83duri. Se g\xc4\x83se\xc8\x99te \xc3\xaen Europa, Caucaz, nord-estul Africii.'